Cuçac (Dordonha)

Cuçac (Cussac en francés) es una anciana comuna d'Occitània, dins la region istorica de Perigòrd, administrada pel departament de Dordonha e la region de Novèla Aquitània, ancianament d'Aquitània. Es dempuèi 1960 dins la comuna del Boisson de Cadonh. 

Geografia
Toponimia
Lo nom es atestat Sanctus Petrus de Cutiaco, en 1142.Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 234, a CuissaiChantal Tanet et Tristan Hordé, Dictionnaire des Noms de Lieux du Périgord, ed. Fanlac, segonda edicion, 2000, p. 75 Dauzat laissa a causir entre dos noms latins d'òme Cūcius e Cussius, mas los autres toponimistas o lingüistas son per de noms en -ti- o en -tti- : Xavier Delamarre causís lo nom gallic d'òme Cūtios Xavier Delamarre, Noms de lieux celtiques de l'Europe ancienne, ed. Errance, 2012, p. 132, 295 e 343, los Féniés (per d'autres Cuçacs) Cuttius jos Cutius (dins un estil que fai supausar l'influéncia de Negre), Chantal Tanet e Tristan Hordé per un nom de persona « gallo-romain » (d'origina gallica ?) Cuttius e, per Cuçac (Gironda), Bénédicte Boyrie-Fénié òpta fèrmament per Cutius. Çò que dona mai de pes a l'ipotèsi d'un nom gallic es la localizacion dels Cuçacs dins las regions de fòrt substrat celtic : departaments de Cantal, Dordonha, Gironda, Naut Léger, Nauta Vinhana, puèi de Cucet (Alèir), atestat in Cuciaco en 886, La Baraque de Cuçan en Avairon, e l'abséncia aparenta de tot nom aparentat mai al sud, o de tot *Cuçà en Catalonha. Lo sufixe es -acum, Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 148Bénédicte Boyrie-Fénié, Dictionnaire toponymique des communes, Gironde, ed. CAIRN e Institut Occitan, Pau, 2008, p. 132 latinizacion del sufixe gallic -āco(n). Cuçac èra donc probablament una anciana granda proprietat antica que aviá per mèstre Cūtios/Cūtius/Cuttius (noms d'origina gallica), Cūcius o Cussius (noms latins). La question del nom es pas reglada : *Cūtiacon donariá regularament *Cusac e pas Cuçac.

Istòria
Dempuèi la Revolucion, la comuna èra del canton de Cadonh. Aquel canton camgèt de nom e venguèt lo del Boisson de Cadonh lo primièr de genièr 1974 quand Cadonh, Palairac e, provisòriament, Urval se recampèron emb Lo Boisson. Lo canton èra del dictricte de Belvés, puèi, dempuèi 1801, de l'arrondiment de Brageirac. En 1960, las comunas del Boisson e de Cuçac fusionèron jol nom del Boisson e Cuçachttp://cassini.ehess.fr/cassini/fr/html/fiche.php?select_resultat=11411 e, donc, del Boisson de Cadonh en 1974. La fusion entre Cuçac e Lo Boisson es una fusion simpla e donc Cuçac a pas un quite cònsol delegat, a la diferéncia de Cadonh e de Palairac.

Administracion
Dempuèi la refòrma cantonala de 2014, aplicada en 2015, Lo Boisson de Cadonh, e donc Cuçac, dependon del canton de La Linda.

Demografia

Luòcs e monuments
 Cauna de Cuçac

Personalitats ligadas emb la comuna

Veire tanben

Ligams extèrnes

Nòtas e referéncias